CELEX: 32011R0515
Language: sl
Date: 2011-05-25 00:00:00
Title: Izvedbena uredba Komisije (EU) št. 515/2011 z dne 25. maja 2011 o izdaji dovoljenja za vitamin B 6 kot krmni dodatek za vse živalske vrste  Besedilo velja za EGP

26.5.2011   
            
            
               SL
            
            
               Uradni list Evropske unije
            
            
               L 138/40
            
         IZVEDBENA UREDBA KOMISIJE (EU) št. 515/2011
   z dne 25. maja 2011
   o izdaji dovoljenja za vitamin B6 kot krmni dodatek za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. V skladu s členom 10 navedene uredbe je treba ponovno oceniti dodatke, dovoljene v skladu z Direktivo Sveta 70/524/EGS (2).
            
         
               (2)
            
            
               Z Direktivo 70/524/EGS se je vitamin B6 brez časovne omejitve dovolil kot krmni dodatek za uporabo pri vseh živalskih vrstah v okviru skupine „Vitamini, provitamini in kemijsko dobro definirane snovi s podobnim učinkom“. Dodatek je bil naknadno vpisan v register krmnih dodatkov kot obstoječ proizvod v skladu s členom 10(1) Uredbe (ES) št. 1831/2003.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil predložen zahtevek za ponovno oceno vitamina B6 kot krmnega dodatka za vse živalske vrste ter za njegovo uvrstitev v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 9. novembra 2010 navedla, da vitamin B6 pod predlaganimi pogoji uporabe nima škodljivega vpliva na zdravje živali in potrošnikov ali na okolje (3). Potrdila je tudi poročilo o analitski metodi krmnega dodatka, ki ga je predložil referenčni laboratorij za krmne dodatke, ustanovljen z Uredbo (ES) št. 1831/2003.
            
         
               (5)
            
            
               Ocena vitamina B6 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo dodatka, kakor je opredeljeno v Prilogi k tej uredbi.
            
         
               (6)
            
            
               Ker spremembe pogojev za dovoljenje niso povezane z varnostnimi razlogi, je primerno, da se dovoli prehodno obdobje za uporabo obstoječih zalog premiksov in krmnih mešanic, ki vsebujejo ta dodatek.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki je opredeljen v Prilogi in spada v kategorijo dodatkov „nutritivni dodatki“, je dovoljen kot dodatek v prehrani živali v skladu s pogoji iz navedene priloge.
   Člen 2
   Krma, ki vsebuje vitamin B6, označen v skladu z Direktivo 70/524/EGS ali Uredbo (ES) št. 1831/2003, se lahko še naprej daje v promet in uporablja do porabe zalog.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. maja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 14.12.1970, str. 1.
   
      (3)  EFSA Journal 2010; 8(12):1917.
   
      PRILOGA
      
                  Identifikacijska številka dodatka
               
               
                  Dodatek
               
               
                  Kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  
                     Nutritivni dodatki: Vitamini, provitamini in kemijsko dobro definirane snovi s podobnim učinkom
                  
               
            
                  3a831
               
               
                  vitamin B6/piridoksin hidroklorid
               
               
                  
                               
                           
                           
                              
                                 Aktivna snov
                              
                              piridoksin hidroklorid C8H11NO3.HCl
                              Merila čistosti: najmanj 98,5 %
                           
                        
                               
                           
                           
                              
                                 Analitske metode
                                  (1)
                              
                              
                                          1.
                                       
                                       
                                          Za določanje vitamina B6 v krmnih dodatkih: Monografija Evropske farmakopeje 0245 – sedma izdaja).
                                       
                                    
                                          2.
                                       
                                       
                                          Za določanje vitamina B6 v premiksih: tekočinska kromatografija visoke ločljivosti z reverzno fazo v povezavi z UV-detektorjem (RP-HPLC-UV) (2).
                                       
                                    
                        
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju in v vodi.
                           
                        
                              2.
                           
                           
                              Vitamin B6/piridoksin hidroklorid se lahko uporablja tudi prek pitne vode.
                           
                        
                              3.
                           
                           
                              Za varnost uporabnika: med ravnanjem je treba nositi zaščito za dihala ter zaščitna očala in rokavice.
                           
                        
               
                  15. junij 2021
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.
      
         (2)  VDLUFA, zvezek III, 13.9.1.